open-index/open-wikipedia-markdown huggingface dataset:
Vista Alegre zezen plaza

**Vista Alegre zezen plaza** Bilboko aretoa da, zezenketez gain, musika kontzertuak eta bestelako ekitaldiak jasotzeko diseinaturik dago. Lehenengo mailako zezen plaza da.

Sabino Goikoetxea arkitektoak diseinatu eta 1882an ireki zuten. Lehenengo zezenketan Manuel Fuentes “Bocanegra”, José Lara “Chicorro” eta Fernando Gómez “Gallito Chico” aritu ziren, Concha y Sierraren zezenak izanik. 1961ean sute batek hondaturik, Luis de Gana y Hoyos arkitektoaren zuzendaritzapean 1962an berreraiki zuten eta egun 14.781 lagunetzako tokia du.

## Iruditegia 

Irudi:Bilbao, Plaza de Toros Vista Alegre, 10 mai 2011 (5710213995).jpg|Harmailak.
Irudi:Bilbao BUM night of the living Public Enemy.jpg|*Public Enemy* taldearen kontzertua zezen plazan.

## Kanpo estekak 
* Webgune ofiziala 
* Bilboko zezengintza Museoa
Eibarko zezen plaza

**Eibarko zezen plaza** Eibarko aretoa da, zezenketez gain, musika kontzertuak eta bestelako ekitaldiak jasotzeko diseinaturik dago.

1903ko ekainaren 24an inauguratu zuten, Castor Jauregibeitia euskal toreatzailearen eskutik. Gerra Zibilean hondatua, 1959an berreraikitzeari ekin eta 1961eko irailaren 30ean egun dituen 3.300 lagunentzako tokia bazuen.

2009ko maiatzaren 17an azken zezenketa egin zuten, "El Niño de la Capea", Paco Ojeda, José Ortega Cano, Juan Antonio Ruiz Espartaco eta "El Litri" izanik..

## Erreferentziak 
## Kanpo estekak
José Miguel Marcos

**José Miguel Marcos Marcos** (Eibar, 1974) gipuzkoar eskubaloi jokalari ohia da.

Herriko taldean Arrate KGan hasi eta ASOBAL Ligan Bidasoan eta Barakaldon izan zen.
Juan Mario Gómez Esteban

**Juan Mario Gómez Esteban**, (Portugalete, Bizkaia, 1958ko otsailaren 15a) euskal xakelaria da, Nazioarteko Maisu Handia. 2008ko urriko FIDEren zerrenda munduko 761.a zen, 2498ko ELOarekin.

1980an eta 1992an Espainiako txapelduna, bederatzi aldiz izan da Euskadikoa: 1988, 1990, 1997, 1998, 2001, 2003, 2005 eta 2006an.

Euskal Herriko lau xake jokalarik lortu dute Nazioarteko Maisu Handia titulua: Txelu Fernandez bilbotarrak, 1986an; Felix Izeta zestoarrak, 1994an; Mario Gomez portugaletetarrak, 2004an; eta Mikel Huerga, 2021ean. Lehenengo hirurak lehia ofizialetatik erretiratuta daude, nahiz eta noizean behin Gomezek eta Fernandezek taldeka partidaren bat jokatzen duten. Izeta, berriz, Euskadiko eta Eskoziako selekzioen artekoan aritu zen 2014an. Baina, salbuespen horiek kenduta, esan daiteke 2010eko hamarkadan ez dela egon Euskal Herriko Maisu Handirik lehiaketa ofizialetan.

## Erreferentziak 
## Ikus, gainera 
* Txelu Fernandez
* Felix Izeta
* Mikel Huerga

## Kanpo estekak 
* FIDE webgunea
Mario Gómez

**Mario Gómez** izan daiteke:
* **Mario Gómez Atanet** (1981), espainiar futbolaria;
* **Mario Gómez García** (1985), alemaniar futbolaria;
* **Juan Mario Gómez Esteban** (1958), euskal xake-jokalaria.
Bypass (filma)

***Bypass*** 2012an Patxo Telleriak eta Aitor Mazok zuzendutako euskal filma da.

Bartzelonan eta Erandion grabatua, *Hodeiak pintatzeko makina* filmaren ondoren, zuzendarien bigarren filma da. Grabatzerakoan *Nemekitepá* hautatu zuten filmaren izenburutzat, Jacques Brelen *Ne me quitte pas* abestian oinarrituta, baina estreinaldirako izena aldatu zuten.

2012ko irailaren 25ean Donostiako Zinemaldian estreinatu zuten eta urte bereko urriaren 11n zinemetan.

## Sinopsia 
Maria (Sara Cozar) hiltzeko zorian dago ospitalean. Xabi (Gorka Otxoa) berria jakitean hara joaten da eta, kontsolatzeko asmoz, harekin maiteminduta dagoela dio. Ustekabez, Maria aurrera atera eta Xabik Nerea (Barbara Goenaga) bere benetako neska-lagunak jakin barik bikote-bizitzaren plantak egin behar ditu.

## Aktoreak 
* Barbara Goenaga: Nerea
* Sara Cozar: Maria
* Mikel Losada: Lukas
* Gorka Otxoa: Xabi
* Itziar Atienza: Jone
* Aitor Mazo: Santi
* Unax Ugalde: Mariaren laguna
* Josu Pérez de Echeverria: doktorea
* Javi Alaiza: Renfeko langilea

## Erreferentziak 
## Kanpo estekak
Oleg Novgorodekoa

**Oleg Novgorodekoa** (eslavieraz: Олег; antzinako eskandinaviera: Helgi), 912 inguruan hila, Kiev-Novgorodeko printze baregoa izan zen. 879tik 912 arte izan zen aginpidean. Novgorodeko Rurik printzearen ondorengoa izan zen. Kiev konkistatu zuen. Hiria eta inguruko lurraldeak printzerri (Kieveko Rusa) bihurtu zituen eta hura izan zen errusiar inperioa izango zenaren hasiera.

## Erreferentziak
Errekan Gora

**Errekan Gora** Eskoriatzan (Gipuzkoa) uztailean egiten den kultura jaialdi bat da. Izen hori du Deba ibaiaren goiko zatian egiten delako. 2007an egin zen lehen aldiz. Batez ere askotariko musika emankizunez osatuta dago (rocka, folka, jazza, punka...), baina izaten dira bestelako arte adierazpideak ere: dantza, antzerkia, poesia, ipuin kontalariak... Aitzorrotz Kultur Elkartea da antolatzailea, eta Eskoriatzako Udalaren babesa izaten du. Uztaileko asteburu bat baino gehiagotan egin ohi zen, baina COVID-19 pandemiaz geroztik uztaileko asteburu bakarrean egiten da.

## Erreferentziak 
## Kanpo estekak
Maltatar (txakurra)

**Maltatarra** edo **bitxon maltatarra** tamaina txikiko spaniel txakurraren arraza bat da.

## Historia 
Haren jatorria Mediterraneoan dago eta aspalditik ezagutzen da; ikerlari batzuek Mljet uhartean jartzen dute haren jatorria, egungo Kroazian. Lehendabiziko erreferentziak Antzinako Egipton agertu ziren: K. a. XIII. mendeko piramidetan maltatarraren antza zuten txakurrak ageri dira. Aristotelesek aipatu zuen eta Antzinako Erroman ezaguna zen txakur mota hau. Maltatarra Europako altzo-txakurra zaharrena izan daiteke.

Hasiera batean txakurtxo hauek portuetan oso ohikoak ziren, arratoiak eta saguak harrapatzeko.

Haien izena ulertzeko teoria desberdinak azaldu dira. Dirudienez maltatarra izena *málat* hitzetik etor daiteke, portua, eta ez *Melitae* hitzetik, hasieran uste zen bezala. Dena dela, *málat* hitza itsas bazterretan oso zabalduta zegoen, Dalmaziako Mljet irla barne. Beste iritzien arabera arraza honek Sizilian du bere jatorria. Horregatik ohikoa da txakur arraza italiarra bezala aipatzea.

Erdi Aroan maltatarrak konpainia/animalia bezala ezaguna zen Europako noblezian.
thumb| Europako arraza zaharrenetariko bat da maltatarra.
## Ezaugarri psikologikoak 
Oso etxeko txakur onak dira: garbiak, biziak, burutsuak, maitekorrak eta lagunkoiak. Animalia hauek beti txakurkume itxura gordetzen dute. Animalia zintzoa izanik, etxea babesteko garaian ona da baita ere. Ez dira oso zaunkalariak. Umeekin izateko oso aukera ona. Kaninoterapian oso erabiliak dira.

## Ezaugarri fisikoak 
* Txakur txikia: gorputz luzea, buru biribilla eta begi ilunak.
* Anka motzak eta zuzenak.
* Buztana luzea eta bizkarraren gainean kurbatuta.
* Kolore askotakoak izan daitezke baina ohikoenak txuriak dira.
* Hile ugari eta suabea. Eguero orraztu behar zaie.
* Gero eta txikiagoak garestiagoak ere bai.
* Altura, gehienez 23 zm. Emeak zertxobait txikiagoak.
* Pisua: 4 kilo ingurukoa. Emeek zertxobait gutxiago.
* Ernatze-periodoa: 28-32 egun.

## Maltatarra motak 
* Ile kizkurreko bitxon. Tenerifekoak bezala ezagututa, XV.mendean modan egon ziren Italian eta Frantzian. Egun Kanarietan desagertu dira. Buru zertxobait zabalago du eta bere altura 30 zentimetroraino hel daiteke. Pisua, 2,5-4 kilo tartean.
* Bitxon boloñesa. Zertxobait txikiago. Oso iletsu. Gorputz sendoago. Pisua, 5 kilo arte.
* Bitxon habanarra. Arraza honetan handiena, 35 zentimetro arte. Marinel espainiarrek Mediterraneotik Antilletara eraman zuten eta hortik datorkio egungo izena.

## Bibliografia 
* *Il Mondo degli animali*. Milan: Rizzoli Editore, 1968. Bigarren liburuki, 204-205 or.

## Kanpo lotura 
*  American maltese Association.
*  Arraza honi buruzko web gunea.
‎

## Kanpo estekak
Camargako zaldi

**Camargako zaldia**, (frantsesez: *camarge*), Okzitaniako bertako zaldi arraza bat da. Landatarra eta gris kolorekoa, bere tamaina zein beste hainbat ezaugarriengatik Camargako zaldia ponien sailkapen taldean sartzen da.

Antzineko zaldi arraza bat da, eta bere jatorria Proventzako Camargue eskualdean dago,  bertan bizi izandako poni basatien populazioetan. Populazio hauek antzineko tarpanen ondorengoak ziren. Camargako eskualdea Rodano ibaiaren deltan kokatzen da, Gard eta Rodanoren Ahoak departamenduetan hedatzen da arraza.

Zaldi hauek oro har libre bizi dira euren jatorrizko paduretan. Arrazaren jatorria misteriotsua da eta batzuek Europako arrana zaharrenetakoa dela uste dute.

Zaldi hauek beraz, bertako padura eta aintziretan bizitzera moldatu dira.
Zaldi arraza honen inguruko aipamen historikoak aspaldikoak dira. Camargako zaldia askatasunaren zein antzinako ohitura eta usadioen ikurra da.

Antzinako erromatarrek zaldi hauek aipatzen zituzten jada euren idatzietan. XII. mendera artea gerra zaldiak zein zama abereak izan ziren. Nekazaritzako lanetarako erabiliak izan dira ere.

Camargako jendeak alea jotzeko, gurdietatik tiratzeko, edo beste edozein lanerako harrapatzen zituzten. Lanak amaitzerakoan, berriro askatzen zituzten paduretan.  Erregistro liburuak sortu zirenetik, ugaltze-programa ugari ezarri ziren arrazarekin. Esate baterako, tamaina handitzeko eta horrela,  gurutzaketen bidez, gerra zaldi bat egiteko.

XX. mendearen lehen erdian arrazak gainbehera handia pairatu zuen baina hurrengo hamarkadetan kopurua emendatzen hasi zen. Camarga zaldia onartutako arraza bilakatu da nekazaritzako Frantziar Administrazio erakundeen bultzadaz, zela zaldi estimatua izanik, eta bere jatorrizko eskualdeko ikur indartsuetako bat bilakatu da bertako paduren fauna diren camargadar zezen eta flamenko arrosarekin, (Phoenicopterus roseus), batera.

Samalda handietan bizi dira, erdi aske. Abereak lanerako eta Camargako herrietako jai askotan erabiltzen dituzte. Bertako zaldi samalden zaindariak diren gardianek zamalkatzen duten zaldi bakarra da, bertako padurei egokituriko zaldia izanik. "Gardian" hauen zaldiketa berezia den camargadar zaldiketaren eskerrez, arraza oso ospetsua bilakatu da.

Zaldi samalda basatiak Natura eta askatasunaren ikurra bilakatu dira eta zaldi hauen presentzia literaturan bere ikur papera indartu dute ere. Crin-Blanc, *Zurda-zuri*, frantses filmak ospea ekarri zuen ere arrazari. 

## Etimologia 
Giacomo Giammatteo idazlearen arabera, zaldi-arraza honen izenaren grafia zuzen bakarra Camargako eskualderena da, letra larriz idatzita. Camarge, beraz.

## Arrazaren erabilerak 
Gaur egun oro har Camargako zaldiak zela zaldiak dira.

## Erreferentziak 
thumb|px 300|Camargako zaldi samalda paduretan

## Kanpo estekak 
*  Camargako zaldi arrazaren zaldizaleen elkartea

## Argazki galeria
Letra (argipena)

**Letra** hitzak esanahi zenbait ditu:

* **letra** edo hizkia, alfabetoko elementuetako bakoitza;
* Altxorraren letra, estatu batek jaulkitzen duen bonu mota bat;
* Truke-letra, enpresa eta partikularren arteko kreditu-tresna bat.
Andrea Barnó

**Andrea Barnó San Martín** (Lizarra, Nafarroa Garaia, 1980ko urtarrilaren 4a) eskubaloi jokalari profesional ohia da. Kirol ibilbide osoan Itxako taldean jokatu zuen, eta talde horrekin lau aldiz irabazi zuen Espainiako liga, hiru aldiz Erregina Kopa eta behin EHF Kopa. Espainiako selekzioarekin brontzezko dominak irabazi zituen Londresko Olinpiar Jokoetan (2012) eta Brasilgo Munduko Txapelketan (2011), eta zilarrezkoa Mazedoniako Europako Txapelketan (2008). 2012an Nafarroako Emakumezko Kirolaririk Onenaren saria jaso zuen.

## Bizitza 
Nekazaritzako ingeniari teknikoa eta entrenatzaile nazional titulatua da.Kirolari ibilbideari dagokionez, 10 urte zituenean hasi zen S.D. Itxako taldean jokatzen eta 32 urtera arte jardun zuen. Entrenatzaileek eredugarritzat jarri zuten. 

## Palmaresa 
### Klubekin 
* Espainiako liga 4 aldiz, 2009, 2010, 2011 eta 2012an, Itxakorekin.
* Erregina Kopa 3 aldiz, 2010, 2011 eta 2012an.
* Espainiako Superkopa 3 aldiz, 2010, 2011 eta 2012an.
* EHF Kopa behin, 2009an. 2008an txapeldunordea izan zen.

### Espainiako talde nazionalarekin 
* Zilarrezko domina Mazedoniako Europako Txapelketan (2008).
* Brontzezko domina Brasilgo Munduko Txapelketan (2011).
* Brontzezko domina Londresko Olinpiar Jokoetan (2012).

## Sariak 
* 2018an *Urteko Lizarratarra* - *XVIII.* *Estellesa del año* saria j*aso* zuen.Bere ahizpa Blancari dedikatu zion saria aitzindaria izan baitzen ezmakumezkoen kirolean.

* 2012an Nafarroako Emakumezko Kirolaririk Onenaren saria jaso zuen.

## Erretiroa 
Andreak 2012an esan zion agur eskubaloi profesionalari,  22 urtez jardun ondoren. Jokalariak goitik esan zion agur, titulu asko eman zizkion karrera profesionalaren gailurretik. Atzerrian jolasteko aukera ere sortu zitzaion, baina:*Eskaintzak jaso ditut, baina nik aspalditik nuen gogoan uzteko erabakia. Ez dut bilatu, baina iritsi zaizkit. Bere garaian baloratu nituen, eta azkenean ezetsi ditut*

## Erreferentziak 
## Kanpo estekak 
* EHFko fitxa, eurohandball.com
Patricia Pinedo

**Patricia Pinedo Saenz** (Amurrio, 1981eko maiatzaren 13a), kirol munduan **Patri Pinedo** deitua, arabar eskubaloi jokalari ohia da. Itxako taldearekin hiru aldiz irabazi zituen Espainiako liga, Erregina Kopa eta Espainiako Superkopa. Espainiako talde nazionalarekin brontzezko domina lortu zuen 2011ko Brasilgo Munduko Txapelketan. Elisabeth Pinedoren ahizpa bizkia da.

## Lortutako sariak 
### Klubekin 
* Espainiako liga 3 aldiz, 2010, 2011 eta 2012an, Itxakorekin.
* Erregina Kopa 3 aldiz, 2010, 2011 eta 2012an.
* Espainiako Superkopa 3 aldiz, 2010, 2011 eta 2012an.

### Espainiako talde nazionalarekin 
* Brontzezko domina Brasilgo Munduko Txapelketan (2011).

## Erreferentziak 
## Kanpo loturak 
* EHFko fitxa, eurohandball.com
San Pedroko Bandera

**San Pedroko Bandera** San Pedron antolatzen den estropada da. TKE Ligarako eta Euskotren Ligarako estropadan 2011etik aurrera Pasaiako Portuko Bandera antolatu izan da TKE Ligarako.

San Pedroko Bandera jokatzen jarraitu da, baina KAE Ligako estropada gisa.

## Historia 
80. hamarkadan sanpedrotarrek sanjuandarrekin batera Pasaiako Bandera antolatu ohi zuten baina 1990tik aurrera elkarte bien arteko desadostasunak zirela eta San Pedrok Pasaiako Bandera jokatzeari utzi eta bere estropada propioa antolatzea erabaki zuen. Lehenengo ekitaldia 1992koa izan zen *Scania-Olaondo Bandera* izenarekin.

2011 urtean Pasaiako Portuko Bandera abiatu zen eta ondoren babesle desberdinekin jokatu izan zen Sanpedrotarrak antolaturiko bandera, hala nola, *Pasaiako Kaiko Agintaritzaren Bandera*, *La Caixa Bandera*, *Gipuzkoako Foru Aldundiaren Bandera* eta *Adegi bandera*. Bigarren taldea uretan izan denean San Pedrok Promozio estropada antolatu izan du KAE Ligan eta estropada hau da San Pedroko Banderaren palmaresari gehitzen zaiona. 2020an San Pedroren talde nagusia KAE Ligan ari denez, estropada ere liga horretakoa da.

## Palmaresa 
### TKE Ligako estropada 
### KAE Ligako estropada 
Bigarren taldea uretan izan denean San Pedrok Promozio estropada antolatu izan du KAE Ligan. 2011tik aurrera San Pedroko Banderaren palmaresari gehitzen zaio.

## Garaipenak 
* Bandera guztiak batera hartuta:

## Ikus, gainera 
* Pasaiako Portuko Bandera

## Kanpo estekak 
* Traineras.es webguneko informazioa
Nafarroako Unibertsitate Pabiloia

**Nafarroako Unibertsitate Pabiloia** Nafarroa Garaiko hiriburu Iruñeko kirol-areto bat da, zenbait talderen jokalekua. Bestelako ekitaldiak ere egiteko diseinaturik dago. Nafarroako Unibertsitate Publikoaren pabilioia da, 2000. urtean inauguratu zuten, eta 3.500 lagunentzako lekua du. SDC San Antonio eta MRA Navarra taldeek bertan jokatzen dute.

## Kanpo estekak 
*  «Pabellón Universitario», Nafarroako Unibertsitate Publikoaren webgunean.
Hannoverko Erresuma

**Hannoverko Erresuma** () XVIII eta XIX. mendeen artean Alemaniako iparraldean kokatutako entitate soberanoa izan zen, lehendabizi haustele-printzerri bezala eta gero erresuma gisa. Bere hiriburuak, Hannoverrek, eman zion izena erresumari.

## Erregeen zerrenda 
* Jurgi III.a (1814-1820)
* Jurgi IV.a (1820-1830)
* Gilen IV.a (1830-1837)
* Ernesto Augusto (1837-1851)
* Jurgi V.a (1851-1866)

## Kanpo estekak
Nerea Pena

**Nerea Pena Abaurrea** (Iruñea, 1989ko abenduaren 13a) nafar eskubaloi jokalaria da, egun Hungariako Ferencvárosi taldean jokatzen duena. 2014an Nafarroako Emakumezko Kirolaririk Onenaren saria jaso zuen.

## Bizitza 
Iruñeko Loyola taldean hasi zen eskubaloian. 15 urte zituenean Lizarrako Itxakora joan zen. 2005-06 denboraldian, 17 urte zituela, jokatu zuen lehen partida Espainiako Ohorezko Mailan. Itxako taldearekin lau aldiz irabazi zuen Espainiako liga, hiru aldiz Erregina Kopa, hiru aldiz Espainiako Superkopa eta behin EHF Kopa. 2012ko otsailean, Norvegian, Larvik taldearen aurkako partidan, eskuineko belauna hautsi eta ezin izan zuen parte hartu Londresko Olinpiar Jokoetan. 2012an Budapesteko Ferencvárosi Rail Cargo taldeak kontratatu zuen; 2014-15 denboraldian Hungariako Liga irabazi zuen.

Espainiako talde nazionalarekin brontzezko domina irabazi zuen Brasilgo Munduko Txapelketan (2011) eta zilarrezkoa Hungaria eta Kroaziako Europako Txapelketan (2014). Danimarka eta Norvegian jokatu zen 2010eko Europako Txapelketan All-Star taldean sartu zuten.

## Lortutako sariak 
### Klubekin 
* Espainiako Liga 4 aldiz, 2009, 2010, 2011 eta 2012an, Itxakorekin.
* Erregina Kopa 3 aldiz, 2010, 2011 eta 2012an.
* Espainiako Superkopa 3 aldiz, 2010, 2011 eta 2012an.
* EHF Kopa behin, 2009an. 2008an txapeldunordea izan zen.
* Hungariako Liga behin, 2015ean, Ferencvárosi TC-rekin.
 
### Espainiako talde nazionalarekin 
* Zilarrezko domina Hungaria eta Kroaziako Europako Txapelketan (2014).
* Brontzezko domina Brasilgo Munduko Txapelketan (2011).

## Merezimenduak 
* 2022ko azaroaren 30ean Nafarroako Gobernuaren Kirol Merituaren Urrezko Domina jaso zuen.

## Erreferentziak 
## Kanpo loturak 
* EHFko fitxa, eurohandball.com
* Elkarrizketa: *Oinazea desagertzea da orain nire lehentasuna* Berria, 2023.01.18
* Elkarrizketa: Triste nago. Ez dut ezagutzen eskubaloirik gabeko bizitza Berria, 2024.03.27
Zientzia-fikzio post-apokaliptiko

[thumb|[Atomic War! komikiaren azala (1952ko azaroan).]]
**Post-apokalipsia** edo **eszenatoki apokaliptikoa**, hondamendi global larri baten ondorioz sortutako egoerari deritzo, zientzia-fikzioan asko erabilitako baliabidea. Mundu postapokaliptiko batean bizitza eta mundua, ezagutzen ditugun bezala, aldatu edo suntsitu egin dira.
Eragileak ugari izan daitezke, hala nola: hondamendi nuklearra, pandemia eta hondamendi natural larria. Gaia oso ohikoa da zineman zein literaturan eta komikietan.

Sarritan post-apokalipsia Distopiaren kontzeptuarekin nahastu egiten da.

## Eszenatoki ohikoenak 
* Hondamendi nuklearra: gerra nuklearra izan daiteke edo istripu larri baten ondorioa.
* Estralurtarren inbasioa.
* Makinen edo roboten matxinada.
* Arna biologikoen kontrol-eza.
* Hondamendi naturalak edo ekologikoak, esaterako berotze globalaren ondorioak.
* Zombien apokalipsia.
* Lurrean meteorito baten erorketa.

## Adibideak literaturan 
### Ingelesez 
* Walter M. Miller, Jr.: *A Canticle for Leibowitz*
* Richard Matheson: *I Am Legend* (eleberria) (1954)
* Jack McDevitt: *Eternity Road*
* Orson Scott Card: *West*
* Cormac McCarthy: *The Road*

### Frantsesez 
* J.-H. Rosny: *La Mort de la Terre* (1910)
* Pierre Boulle: *La planète des singes* (1963)

## Adibideak zineman 
* *Mad Max*. Zuzendaria: George Miller (1979).
* *I Am Legend* (Legenda naiz). Zuzendaria: Francis Lawrence (2007).
* *Cyborg*. Zuzendaria: Albert Pyun (1989).

## Erreferentziak 
## Kanpo estekak 
*  Empty World
*  Sub-Genre Spotlight: Post-Apocalyptic Science Fiction

## Ikus, baita ere 
* Apokalipsi
* Distopia
The Spy Who Came In from the Cold (filma)

**The Spy Who Came In from the Cold** (ingelesez *Hotzetik Etorri Zen Espioia*) 1965eko Martin Ritt estatubatuar zinema zuzendariaren britainiar film bat da. John le Carré idazlearen *The Spy Who Came in from the Cold* eleberrian oinarritua dago. Film honetan honako aktoreek antzeztu zuten: Richard Burton, Claire Bloom, Oskar Werner eta George Voskovec.

1965eko Gizonezko aktore onenaren Oscar Saria (Richard Burton) eta Zuzendaritza artistiko onenaren Oscar Sarirako (Hal Pereira, Tambi Larsen, Ted Marshall, Josie MacAvin) izendapenak jaso zituen.

## Argumentua 
Filma Gerra Hotzan girotua dago. Alec Leamas (Richard Burton) britainiar espioiak azken aldian garrantzi gutxiko misioak izanagatik klandestinitatea laga eta bulegoko lan ofizial batetara iragateari uko egiten dio. Bere misio berria nahiko erakargarria dirudi eta Ekialdeko Alemanian emango da: bestaldera igaro den espioiaren papera antzeztu eta bere deserzioa zinezkoa izateko itxura har dezan, bere burua nahiz bere buruzagiak gezurtatu eta britainiar inteligentzia agentziatik kanpora dezaten lortzen du. Era honetan, komunisten espioitza zirkuluetan barneratzea erraz eginen zaio. Halere, espioi honek berak bere misioa beste batzuen trikimailu bat besterik ez zela deskubrituko du, eta bera azpijoko sekretu bat aurrera ateratzeko lanabes bat besterik ez.

## Aktoreak 
* Richard Burton, Alec Leamas
* Claire Bloom, Nan Perry
* Oskar Werner, Fiedler
* Sam Wanamaker, Peters
* George Voskovec, Ekialdeko Alemaniako Defentsa Ministroa
* Rupert Davies, George Smiley
* Cyril Cusack, Kontrol
* Peter van Eyck, Hans-Dieter Mundt
* Michael Hordern, Ashe
* Robert Hardy, Dick Carlton
* Bernard Lee as Patmore
* Beatrix Lehmann, Tribunaleko Presidentea
* Esmond Knight, epaile zaharra
* Tom Stern, CIAko agentea
* Niall MacGinnis, Alemaniako muga zaindaria
* Scott Finch, alemaniar gidaria
* Anne Blake, Crail anderea
* George Mikell, Alemaniako muga zaindaria
* Richard Marner, Vopo kapitaina
* Warren Mitchell, Zanfrello jauna
* Steve Plytas, Ekialdeko Alemaniako epailea

## Kanpo estekak 
* *The Spy Who Came in from the Cold* filmaren IMDBko fitxa irakurgai 
* *The Spy Who Came in from the Cold* filmaren lehen 10 minutuak ikusgai
Pasaiako Bandera

**Pasaiako Bandera** urtero Pasaian jokatzen den bandera da, gaur egun KAE Ligan sartuta dagoena, baina garai batean garrantzitsua izan zena. 1983. urtean **Pasai Donibaneko Saria** izan zen banderaren abiapuntua.

Hasiera batean Koxtapek eta San Pedrok antolatu izan zuten baina bien arteko desadostasunak zirela eta sanjuandarren esku gelditu zen antolakuntza. 1997an ez zen jokatu, Kilometroen aldeko estropada izan baitzen.

Azken urteetan San Pedrok antolatu izan du tarteka KAE Ligarako, esate baterako 2014an eta 2021ean.

## Palmaresa 
* ¹ Pasai Donibaneko Saria izan zen, beraz ez du Pasaiako Banderaren ekitaldi gisa kontatzen.
* ² Pasaiako Bandera San Pedrok antolatu zuen eta KAE Ligarako balio izan zuen.
* ³ Denboraldi-aurreko estropada izan zen.
* 4 2022ko edizioa Illunbek antolatu zuen. Horregatik Pasaiako Bandera ofiziala KAE 2 Ligakoa izan zen eta KAE 1 Ligakoak *"8ª JORNADA LIGA ARC 1 ILLUNBE"* izena izan zuen.
* 5 Adinberri Bandera izan zen.

## Garaipenak 
## Emakumezkoen Bandera 
ETE Ligan jokatzen den estropada da; 2017 arte Emakumezkoen Gipuzkoako Traineru Ligaren barnean jokatzen zen. 2020an estropadak jarraitu zuen toki berean izaten baina ordutik aurrera Tolosaldeak antolatzen duenez Tolosaldeako Ikurrina izena du eta palmares berezitua dauka.

### Palmaresa 
¹ 2017an denborarik onena Hibaikak egin zuen baina 10 segunduko zigorra jaso zuen irteeran estatxa heldu ezinik ibili zelako.

### Garaipenak 
## Erreferentziak 
## Kanpo estekak 
* Traineras.es webguneko informazioa
Ernest Borgnine

**Ernest Borgnine** (jaiotzez **Ermes Effron Borgnino**; 1917ko urtarrilaren 24a&nbsp;– 2012ko uztailaren 8a) estatubatuar aktorea izan zen. 1955ean *Marty* filmean aritzeagatik gizonezko aktore onenaren Oscar Saria lortu zuen. Sei hamarkadan lan egin zuen eta 92 urte zituela Emmy Sariaraki izendapena lortu zuen, *ER* telesailean aritzegatik.

## Filmografia 
Taula honetan ageri dira film bakoitzaren zuzendaria, enpresa ekoizlea eta gaztelaniazko eta frantsesezko izenburuak:

### Pertsonaiak 
### Telebista 
### Bideo-jokoak
Konkoide

eskuinera
**Konkoidea** Zisoide bat da, zeinen bigarren kurba jatorrian erdiratutako zirkunferentzia bat den.

*a* zirkunferentzia horren erradioa baldin bada, *ρ=ρ1 (θ)* kurba baten konkoideak, koordenatu polarretan, adierazpen hauek ditu:

:\rho =\rho_1(\theta)+a \,

:\rho =\rho_1(\theta)-a \,

## Ikus, gainera 
* Nikomedesen konkoidea
* Zisoidea

## Kanpo estekak
Dioklesen zisoide

thumb|200px|Dioklesen zisoidea (lerro gorria). OA = OC - OB.
**Dioklesen zisoidea** zuzen baten posizio-bektoreak sortutako zisoidea da, non zuzena OY (Kurba 1) ardatzarekiko paraleloa eta (2a,0) puntutik igarotzen den eta posizio-bektoreari a erradioko eta (0,a) zentroko zirkunferentzia baten erradio bektorea kentzen zaion (Kurba 2). Beste hitzez, Demagun O jatorrian OY ardatza ukitzaile duen zirkunferentzia bat dagoela, eta OY ardatzaren zuzen paralelo bat O jatorritik igarotzen den diametroaren beste muturrean dagoela; O jatorritik zirkunferentzia ebakitzen duen zuzenerdi bat luzatzen badugu, zirkunferentzia B puntuan eta zuzen bertikala C puntuan ebakiko ditu; zisoidea O jatorritik B eta C puntuen arteko distantzia berera dauden A puntuen leku geometrikoa da, hau da, |OA| = |BC| baldintza betetzen duten A puntuen leku geometrikoa.

O jatorria zisoidearen goi-erpina da eta x = 2a zuzena zisoidearen asintota da; zisoideak bi adar ditu. Kurba hau hainbat modutan eraiki daiteke.

Dioklesen zisoideak Koordenatu polarretan ekuazio hau du:

 \rho=\rho_1 - \rho_2= \frac {2a}{\cos\omega} - 2a\, \cos\omega = 2a \frac {\mathrm{sen}^2\omega}{\cos\omega}

\omega zuzenerdiak OX ardatzarekin osatzen duen angelua izanik.

Eta Koordenatu kartesiarretan:

y^2=\frac {x^3}{2a-x}

2a zirkunferentziaren diametroa izanik.

## Ikus, gainera 
* Zisoidea

## Erreferentziak eta oharrak 
*  

## Kanpo estekak 
* 
*  "Cissoid of Diocles" Visual Dictionary Of Special Plane Curves
*  "Cissoid of Diocles" at MacTutor's Famous Curves Index
*  "Cissoid" 2dcurves.com
*  "Cissoïde de Dioclès ou Cissoïde Droite" Encyclopédie des Formes Mathématiques Remarquables
*  "The Cissoid" *An elementary treatise on cubic and quartic curves* Alfred Barnard Basset (1901) Cambridge pp. 85ff
Jose Ignacio Goirigolzarri

**Jose Ignacio Goirigolzarri Tellaetxe** (Bilbo, 1954ko otsailaren 4a - ) euskal herritar ekonomialaria da, BBVAko zuzendari nagusia 2001-2009 urte bitartean eta Bankia eta BFA bankuetako presidentea 2012 urteaz geroztik, banku horietako finantza krisia dela eta izendatua. Deustuko Unibertsitateko irakasle ere izan da. 2009 urtean BBVA bankutik aurrejubilatzean jasotzen hasi zen urteko 3 milioi euroko pentsioak aurkako erreakzio biziak sortu zituen gizartean.

## Erreferentziak
Tura Satana

**Tura Luna Pascual Yamaguchi** (Hokkaidō, Japonia, 1938ko uztailaren 10a - Reno, Nevada, Ameriketako Estatu Batuak, 2011ko otsailaren 4a) **Tura Satana** bezela ezagunagoa, aktore eta dantzari japoniar-estatubatuarra izan zen. Russ Meyerren 1965eko *Faster, Pussycat! Kill! Kill!* filmeko Varla paperagatik ezagunagoa.

Japoniarraz gain eskoziar, irlandar, filipinar eta txeiene jatorriak zituen. Chicago mendebaldeko auzo batean hazi zen italiar, judu eta poloniar jatorriko etorkinez inguratuta, Bigarren Mundu Gerraren ondorioz japoniar jatorriko etorkinentzako eraiki zen Manzanar kontzentrazio-esparrura (Lone Pine, Kalifornia) eraman zituzten arte. Ikasle eta kirolari ona omen zen, hala ere beti istiluetan zebilenez aita karatea eta aikidoa erakusten hasi zitzaion 7 urterekin. 9 urte zituela mutil talde batek bortxatu zuen eta bortxatzaileak ez ziren zigortuak izan.

13 urte zituela bere gurasoek ezkontza prestatu zioten 17 urteko mutil-lagunarekin. 15 urte zituenean ohartu ziren eskolan ezkondurik zegoela eta ez zioten ikasketekin jarraitzen utzi. Blues kantari eta bainu jantzien modelo gisa ere ibili zen Los Angelesen. Harol Lloydentzat bilutsik posatu zuen ''Harold Lloyd's Hollywood Nudes in 3D* lanerako, artean Lloydek ez omen zekien adin txikikoa zenik. Filmetan lan egin beharko lukeela esan zion oso fotogenika zelako. Chicagora bueltatu zen bere gurasoen etxera eta dantzari gisa hasi zen lanean. Lortutako arrakasta zela eta hiriz hiri hasi zen dantzari exotiko gisa konpainia batean. 19 urte zituela haurdun geratu bazen ere dantzan jarraitu zuen ia erditu arte.

Zenbait telebistako saiotan parte hartu zuen eta gero zinera pasa zen, hasieran Dean Martin eta Elizabeth Montgomery protagonista zituen *Who's Been Sleeping in My Bed?* filmean dantzari gisa agertu zen eta ondoren *Irma la Douce* filmean emagaldu baten papera egin zuen Jack Lemmon eta Shirley Maclainekin. Azken filma honetan lanean ari zela Russ Meyerren dei bat jasotzen du *Faster, Pussycat! Kill! Kill!* filmean paper nagusian lan egiteko. Meyerren pelikulak bere garaian izugarrizko arrakastarik izan ez bazuen ere gaur egun kultuzko filmean bihurtu da. Ondoren etorriko ziren *The Astro-Zombies* (1969) eta *The Doll Squad'' (1974). Film honen ondoren maitale ohi batek tirokatua izan zen eta hortik aurrera ahanzturan eroriko zen zinemagintza munduan.

Ospitale batean lan egin zuen, erizaintza ikasi ondoren. Istripu baten ondorioz bizkarrean hainbat ebakuntza egin behar izan zizkioten. Polizia erretiratu batekin ezkondu zen.

Bihotzekoak jota hil zen 2011an, Reno, Nevadan.

## Erreferentziak
Anadiplosi

**Anadiplosi** hitza grezieratik dator, ἀναδίπλωσις, “reduplicatio” latinez, “erreduplikazioa” euskaraz. Figura erretoriko hau hitzezko figura da eta, izenak adierazten duenez, hitzen errepikapenean datza: testu baten azken zatia hurrengoaren hasieran errepikatzen denean anadiplosia da. Esaterako: “Zikina da dirua. Dirurik ez dut horregatik”. Anadiplosiak jarraian erabiltzen direnean kateatzea deritzo. Xabier Altzibarren arabera “gai eta erritmo indargarri legez jokatzen du, solemnitatea, ebokazioa”.

Manuel Lekuonak euskal literaturan anadiplosi mota bat bereizi zuen eta bihurki izena eman zion.

Bitoriano Gandiagaren adibide bat:

:::Eta ilun,
:::orografia interesgarri baten zokondoetan,
:::hidrografia-zain zartatuen ertzetan,
:::ozeanografia irekiz bildutako lurretan,
:::gizon ttikia hemen-han.
:::Gizon ttikia hemen-han
dorreak eraikiz arra erdi zerurantz,
zerurantz saltoka otetik otera.

## Erreferentziak 
## Bibliografia 
* Euskaltzaindia: *Literatura terminoen hiztegia*. Bilbo: 2008. 39-41.or. Xabier Altzibarren artikulua.
* Angelo Marchese eta Joaquín Forradellas: *Diccionario de retórica, crítica y terminología literaria*. Bartzelona: Ariel, 1982. 25.or.

## Kanpo estekak 
* Euskaltzaindiaren Literatura Terminoen Hiztegia.
Tramana

**Tramana** (*Myliobatis aquila*) ur gaziko arrain kartilaginosoa da, Myliobatidae familiakoa. Arraia mota bat da. Hizkuntza askotan "itsasoko arranoa" izena ematen zaio. 

Ozeano Atlantikoan eta Mediterraneoan aurkitzen da. Buztanean pozoia du, lesio handiak eragin ditzakeena, hala ere jateko arrain preziatua da.

## Deskribapena 
Aurkitu den handienak 183 cm luzera eta 14,5 kg zuen. Gorputzaren diskoa 80 cm ingurukoa zen, gainerakoa isatsak osatzen zuen. Emeak arrak baino handiagoak dira.

Gorputzaren gainaldea marroia edo beltza izaten da eta sabelaldea zuria, ertzetan ilundu egiten bada ere. Hegal triangeluar handiak dituenez gorputzaren diskoa erronbo itxurakoa da. Hegalak puntan amaitzen dira.  

Muturra borobildua du, ahatearen mokoaren antzekoa. 

Buztana luzea da, gorputza halako bi batzuetan, eta bizkarraldeko hegats txiki bat du hasieran. Amaieran arantza bat du, isatseko hegatsik ez. Buztanak erdialdean badu pozoi poltsa bat gordetzen duen barrunbea, buztanaren %10-40 hartzen duena, eta pozoia isurtzeko ubide bat edo bi izan ditzake. Eztena du etsaiari pozoia sartzeko. 

## Biologia 
250px|thumb|Tramana itsaso hondoan "hegan".
### Elikadura 
Itsaso hondoak pratruilatzen ditu hegan ariko balitz bezala. Tramanaren dieta itsaso hondoan bizi diren ornogabeek osatzen dute nagusiki, hondarretatik ateratzen dituen krustazeoek eta molusku bibalbioek. Poliketoak, gastropodoak, itsas lumak eta arrain txikiak ere jaten ditu. Tramana handiagoek arrain gehiago jaten dute. Hondarretan etzanda kamuflatzen da eta eraso azkarrak egiten ditu. Tramanak obobibiparoak dira eta 3-7 tramana gazte garatzen dira amaren barnean. 

Sexu heldutasuna 55 cm dutenean hartzen dute arrek eta 75 cm dutenean emeek.

### Turismoa 
Tramanak ikusi eta argazkiak ateratzeko itsaspeko jarduerek goraldia izan dute.

### Gastronomia 
Tramanaren hegalak jaten dira, han aurkitzen baita haragia. Era askotara presta daiteke, irineztatuta, plantxan, erreta, gisatua... Frantzian *tramana gurin beltzetan* jaten da, Katalunian *suquet de raya*, Galizian *raya en caldeirada*, Huelvan *raya al pimentón* eta Valentzian *raya con tomate*. Euskal Herrian ez da plater ohikoa.

## Erreferentziak 
## Kanpo estekak
Krishnaren Kontzientziarako Nazioarteko Elkartea

**Krishnaren Kontzientziarako Nazioarteko Elkartea**, non kideak **Hare Krishna** deituak izaten diren, hinduismoaren korronte bat da, *bhakti* izeneko mugimenduaren baitan, Krishna gurtzen duena. 1977 urtean hil zen A. C. Bhaktivedanta Swami Prabhupada brahmanak sortua. Euren erlijio-liburu nagusia *Bhagavad-Gîtâ* izenekoa da. Erlijio korronte horretako kideak mundu osoan barreiaturik daude eta bereziki ezagunak dira jendartean "*hare krishna, hare krishna, krishna krishna, hare hare, hare rāma, hare rāma, rāma rāma, hare hare*" mantra egunean 1728 aldiz abesteagatik, 108 aleko errosario antzeko bati 16 buelta emanez. Mundu osoan zehar hainbat komunitate, hezkuntza-zentro eta jatetxe dituzte.

## Erreferentziak 
## Kanpo estekak
Lugdunum

**Lugdunum**, izen osoa  (gaur egungo Lyon hiria) zuen Galia erromatar probintziako hiri bat zen. K.a. 43. urtean Luzio Munazio Plankok sortu zuen. *Gallia Lugdunensis* erromatar probintziako hiriburua izan zen. Berau sortu eta 300 urtez, Ipar-mendebaldeko hiririk garrantzitsuena izan zen. Klaudio eta Karakala enperadoreak Lugdunum hirian jaio ziren.

Jatorrizko erromatar hiria Fourvière muinoetan zegoen, Rodano eta Saona ibaiek bat egiten zuten lekuan. Inperioaren azken garaian biztanleriaren zati handi bat Saona ibaiaren haranean bizi zen, Fourvière muinoaren oinetan.

Augusto enperadoreak Galia lau probintziatan antolatu zuen: hiru inperial (*Galla Lugdunensis*, Galia Akitania eta Galia Belgika) eta senatorial bat (Galia Narbonnenesis). Hiru Galia inperialen hiriburutzat hartu zuten Lugdunum. Han zeuden gobernadoreak, eta abuztuaren 1ean, Galietako hirurogei nazioetako ordezkarien urteroko bilera egin zen Lugdunum-en (Augustok Alexandria hartu zueneko urteurrenaren eguna, eta Lug jaikoaren festa). Druso, Augustoren seme adoptatuak, Hiru Galien santutegi federala eraiki zuen da K.a. 12. urtean.
## Galeria

Fitxategi:Lugdunum.JPG|link=|Lugdunum hiriaren maketa
Fitxategi:Maquette du Palais du gouverneur Lugdunum 02.jpg|link=|Gobernadorearen etxearen maketa
Fitxategi:Mosaique des poissons - rue Jarente.jpg|link=|Arrainen mosaikoa
Fitxategi:Lyon 5e - Musée Lugdunum - Mausolée des Acceptii -Sarcophage dionysiaque (1).jpg|link=|kapitela
Fitxategi:Lyon 5e - Musée Lugdunum - EnQuête de pouvoir - Camée représentant Caracalla et Geta accomplissant une libation.jpeg|link=|Kameua Karakala eta Geta libazio bat egiten irudiarekin.
Fitxategi:Face of a child-MGR Lyon-IMG 9853.jpg|link=|Haur baten erretratua, moldean eginda eta bere hilobian aurkitua.
Fitxategi:Aqueduc Craponne .jpg|link=|Akueduktuaren urtegiaren zati bat
Fitxategi:Rue des Farges - Thermes antiques de Lyon - Vue d'ensemble.jpg|link=|Termen hondarrak.

## Erreferentziak 
## Kanpo estekak 
* Lugdunum. Erromatar museoa eta antzerkiaren eskaintzei buruzko web-gune instituzionala.
Leming

**Leming** (*Lemmini*) Muridoen familiako eta *Dicrostonyx*, *Synaptomys*, *Myopus*, eta *Lemmus* generoetako ugaztun karraskarien izen arrunta da. 12 cm-rainokoak dira eta kolore arre, hori eta zurixkako ilaje leun eta ugaria dute. Eurasia eta Ipar Amerikako iparraldean bizi dira eta likenez eta belarrez elikatzen dira.

Migratzean askotan leming asko hiltzen direnez, talde-suizidioa egiten dutelako mitoa zabaldu zen, baina ez dago horren frogarik. Edonola ere, ospetsu bilakatu ziren 1980ko hamarkadan *Lemmings* bideo-jokoari esker.

## Sailkapena 
* **Rodentia ordena**
** **Muroidea superfamilia**
*** **Cricetidae familia**
**** **Arvicolinae subfamilia**
***** **Lemmini leinua**
****** *Dicrostonyx*
******* *Dicrostonyx nelsoni*
******* *Dicrostonyx groenlandicus*
******* *Dicrostonyx hudsonius*
******* *Dicrostonyx nelsoni*
******* *Dicrostonyx nunatakensis*
******* *Dicrostonyx richardsoni*
******* *Dicrostonyx torquatus*
******* *Dicrostonyx unalascensis*
******* *Dicrostonyx vinogradovi*
****** *Lemmus*
******* *Lemmus amurensis*
******* *Lemmus lemmus* (Leming arrunta edo Norvegiakoa)
******* *Lemmus sibiricus*
******* *Lemmus trimucronatus*
******* *Lemmus portenkoi*
****** *Myopus*
******* *Myopus schisticolor*
****** *Synaptomys*
******* *Synaptomys borealis*
******* *Synaptomys cooperi*
***** **Arvicolini leinua**: 120 espezie baino gehiago
****** *Eolagurus*
******* *Eolagurus luteus*
******* *Eolagurus przewalskii*
****** *Lagurus*
******* *Lagurus lagurus*
****** Beste 100 espezie

## Erreferentziak 
## Kanpo estekak
Mirotz

**Mirotz** *Circus* generoko animalien izen arrunta da. Hegaztien barruko Accipitridae familian sailkatua dago eta Eurasian eta Amerikan bizi dira.

## Espezieak 
Generoak 13 espezie ditu:
* *Circus aeruginosus*
* *Circus ranivorus*
* *Circus spilonotus*
* *Circus approximans*
* *Circus maillardi*
* *Circus buffoni*
* *Circus assimilis*
* *Circus maurus*
* *Circus cinereus*
* *Circus cyaneus*
* *Circus macrourus*
* *Circus melanoleucos*
* *Circus pygargus*
* *Circus eylesi* †

## Erreferentziak 
## Ikus, gainera 
* Mirotz zuri.
* Mirotz urdin.
* Mirotz lepazuri.
* Zingira-mirotz.
* "Mirotzak" Benito Lertxundiren abestia.

## Kanpo estekak
Marina de Cudeyoko Bandera

**Marina de Cudeyoko Bandera** S.D.R. Pedreñak Kantabriako Marina de Cudeyo herrian urtero antolatu izan duen estropada da. 2005 eta 2007 arteko ekitaldiak Pontejos taldeak antolatu zituen.

## Historia 
1971ean hasi zen jokatzen eta 1987 arte urtero antolatu izan zen, 1980an ezik. Garai hartan batez ere kantabriarren arteko lehia izan zen. Ondorengo urteetan Pedreñak ez zuen trainerurik atera eta ez da banderarik ere izan. 1996an **Pedreñaren Ehungarren Urteurrena** ospatzeko estropadarekin berriz ekin zitzaion eta 2007 arte ekitaldi batzuk izan zituen. Azken aldi hauek KAE Ligako Pontejos taldeak antolatu zituen.

2013tik aurrera Pedreñak berreskuratu eta TKE eta KAE Ligen barnean antolaturiko bandera izan da.

2016an bi jardunaldi izan zituen, lehenengoan Marina de Cudeyo Bandera eman zen eta jardunaldi bietako denborak batuta **Año Jubilar Lebaniego** Bandera banatu zen. Arrakasta izan zuela ikusita 2017an ere errepikatu zuten. 2018an jardunaldi bakarreko ekitaldira itzuli zen.

2020an bi Bandera jokatu ziren, KAE 1 eta KAE 2 mailakoak. Emaklumezkoen ETE Ligako bandera ere jokatu zen, *Rosmi Bandera* izena izan zuena.

## Gizonezkoen Palmaresa 
### Lehen Aroa 
* 1984an Bediaren memoriala izenarenpean jokatu zen estropada.

### Bigarren Aroa 
* ¹ 1996an Pedreñaren Ehungarren Urteurreneko Saria (*Trofeo Centenario*) jokatu zen.
* ² 1999, 2001 eta 2006ko ekitaldietan Pontejosko Bandera ere jokatu zen, irabazleak beraz bandera biak eskuratu zituen.

### Hirugarren Aroa 
* ³ 2016 eta 2017 urteetan bi jardunaldi izan zituen. Aurreneko jardunaldia *Marina de Cudeyo* banderari zegokion eta bien baturarekin *Año Jubilar Lebaniego* saria osatu zen.

### Año Jubilar Lebaniego 
Bi jardunaldietako denborak batuta.

## Garaipenak 
## Dynasol Saria 
KAE Ligarako antolaturiko estropada bat izan zen.

## Emakumezkoen palmaresa 
* 2009 eta 2012 artean Pedreñako Bandera izan zen. 2020an *Rosmi Ikurrina* jokatu zen.

## Erreferentziak 
## Kanpo estekak 
* Traineras.es webgunean Marina de Cudeyoko Banderaren palmaresa
* Traineras.es webgunean Año Jubilar Lebaniego Bandera
Heck zaldi

**Heck zaldia** antzineko tarpana berreskuratzeko saiakera bat da, Europako eta bereziki Alemaniako zenbait zooek egindakoa. Haren ondorioa Heck zaldia izeneko aberea da. Hau dela eta, zaldi arraza honen beste izena "tarpan berria" da. Tamaina eta beste hainbat ezaugarri kontutan hartuz, Heck zaldiak poniak dira, garai bateko tarpanak bezala.

Heck anaiak hasi ziren tarpana birsortzeko saiakera honekin, joan den mendeko 20-30. hamarkadetan. Uroa bersortzeko saiakeretan ibili ziren ere zoologian adituak ziren anai hauek, eta antzeko oinarriak erabiliz, hau da, espezie bat ez dela erabat desagertzen bere ondare genetikoa beste arraza edo espezietan gordeta dagoen bitartean. Hautatutako gurutzaketen bidez posiblea dela desagertutako arrazak edo espezieak berreskuratzea. Saiakera haien ondorioa "Uro berriak" edo "Heck azienda" delakoa izan bazen, kasu honetan Heck zaldia dugu. Uroaren kasuan bezala, bereziki abereen itxuran jarri zuten beraien ahaleginak, basazaldien beste ezaugarriak gutxiago kontutan hartuz. Tarpanen antzinako itxura ezagutzeko labar-pinturak eta antzineko tarpanen argazki zein marrazkiak ikusi zituzten Europa guztian zehar.

Zaldi mota hau eskuratzeko Europako hainbat zelta poniak arraza elkarrekin gurutzatu zituzten, beraien ustetan arraza hauek tarpanaren zenbait ezaugarri gordeta zutelako. Dena den Heck zaldi hauek, gehien bat, zoologiko animaliak dira, nahiz eta "tarpan" izena jarri bisitariak erakartzeko. Bereziki Alemanian ikusi daitezke abere hauek, baina baita Holandan ere. Konick zaldien antza handia daukate.

thumb|px 380|Bi "tarpan berri" zoologiko batean

## Erreferentziak 
## Kanpo estekak
Zisoide

thumb|240px|Zisoide adibide bat.
**Zisoidea** beste bi Kurbaren posizio-bektoreen baturak sortutako kurba da.

Koordenatu polarretan ekuazio hauek dituzten K1 eta K2 bi kurba izanik:

:\rho =\rho_1(\theta) \, eta \rho =\rho_2(\theta) \,

Orduan, K1 eta K2 kurbek hiru zisoide sortzen dituzte, honelako ekuazioak dituztenak:

:\rho =\rho_1(\theta)+\rho_2(\theta) \,

:\rho =\rho_1(\theta)-\rho_2(\theta) \,

:\rho =\frac{\rho_1(\theta)+\rho_2(\theta)}{2} \,

## Ikus, gainera 
* Dioklesen zisoidea
* konkoidea

## Kanpo estekak 
* 2D kurbak
* 
* 
*
Mohammedia

**Mohammédia** (arabieraz: المحمدية, transkripzio: *Al-Muḥammadia*; bereberez: *El Muḥemmadiya*, *Fḍala*; lehen *Fadala*, *Fadhala*, *Fedhala* edo *Fédala*) Casablancatik hurbil dagoen herria da (25&nbsp;km), Marokoko kosta atlantikoan dagoena.

Gaur egun 188.619 biztanle ditu baina azkenengo hamarkadetan izan du demografia igoera garrantzitsuena.

## Demografia 
Iturria: World Gazetter.

## Klima 

## Auzoak 
* El Alia (Goi-partea)
** Auzo zaharrak: El Hassania, Derb Marrakech, Diour Kraii, Dioure Doukala, Derb Jamila, Derb Ourida, Derb Fath, Derb Douchmane, Les Crêtes, Laayoune, Riyad, Chabab, Rabat, Sâada (lkarwa, Derbe Fouzia, Derbe 60, Derbe Abderazak).
** Auzo berriak: Hay El Falah, Anfa, Rachidia, Hay Nasr, Hay el Fajr, Lacolline, Hay Alwahda
* Kasbah (lehengo "Fedala")
** El-Wafaa, Rue de Dous, Mohamed V
* Mohammedia ekialdea (hondartzen aldea)
** hondartzak: Monica, Sablettes, Yasmina, Mannessman, La Siesta.
** Erresidentziak: Soleil, Nice, Al Assil, La Siesta Beach...

## Herri senidetuak 
* , 2010
* , 2009
* , 2010
* , 1982
* , 2006
* , 2010.
* , 2011.

## Erreferentziak 
## Kanpo estekak 
* Mohammédiako datuak eta argazkiak
* Claude Monet eskola
* Zientzia eskola
Club de Remo Santander

[thumb|300px|2011ko [Kantabriako Traineru Txapelketan.]]
**Club de Remo Santander** Santander hiriko arraun taldeetako bat da, 1972an Kontxako Banderan hirugarren egin zuena. Azken urteetan Ciudad de Santander taldearen itzalean egon da, gaur egun batak ere ez du trainerurik uretan.

## Uniformea 
Santanderko hiriaren koloreak ditu, zuria eta gorria, berdin kamisetan zein trainerutan.

## Historia 
Elkartea 1971 urtean sortu zen eta berehala jaso zituen emaitzarik onenak, izan ere 1972an Kantabriako txapeldun izanez Kontxako Banderan eta Espainiako Txapelketan parte hartzeko aukera izan baitzuen. Kontxan hirugarren egin zuen (bigarren jardunaldia irabaziz) eta Espainiako Txapelketan bosgarren. 1975an hiru estropada jokatu ondoren bapatean trainerua alde batera utzi zuen.

Ciudad de Santanderrek 90. hamarkadan bigarren ontzia atera ahal izateko bere izena eta koloreak erabili izan zituen hala trainerillatan nola bateletan.

36 urteren ondoren Club de Remo Santanderrek 2011n berriro atera zuen trainerua. Estropada bat irabazi zuen, San Vicente de La Barqueran Luancoren aurka jokaturiko desafio astur-kantabriarra. 2012an eta 2013an KAE 2 Ligan aritu zen baina 2014an ez zuen trainerua osatzerik lortu eta ordutik txalupa txikitan baino ez da aritu.

## Palmaresa 
### Kontxako Bandera 
* **Txapelduna (0)**
* Bigarrena (0)
* Hirugarrena (1): 1972.
* Sailkatua (1): 1972.

### Espainiako Traineru Txapelketa 
* **Txapelduna (0)**
* Bigarrena (0)
* Bosgarrena 1972an.

### Kantabriako Traineru Txapelketa 
* **Txapelduna (1):** 1972.

### Gainontzeko estropadak 
* **Nerbioiko Sari Handia (0):** laugarren 1972an.
* **Generalisimoaren Kopa (Coruña) (0):** bigarren 1972an.
* Kantauriko Arraun Jokoak (1): 1975.
* Desafio Astur-Kantabroa (1): 2011 (Luancoren aurka).
* Pontejosko Bandera (1): 2011.

### Trainerillak 
* Espainiako Trainerilla Txapelketa (1): 2000

## Azken denboraldiak 
## Erreferentziak 
## Kanpo estekak 
* Webgune ofiziala
Nam Le

**Nam Le** (1978 - ) vietnamdar jatorriko australiar idazlea da, *The Boat* ("Itsasontzia") izeneko ipuin-bilduma idatzi zuen lehen lanagatik ezaguna. Lan horrekin, Dylan Thomas Prize izeneko sariketa irabazi zuen. Australiara urtebetea zuelarik etorri zen gurasoekin itsasontziz, errefuxiatu moduan.
Masa (argipena)

**Masa** terminoak esanahi zenbait ditu:

* fisikan, masa, materia-kantitatea neurtzen duen magnitude fisikoa
* ingeniaritza elektrikoan, masa edo lurra, tentsioak neurtzeko erreferentziazko puntua.
* soziologian eta politikan, masa behe eta ertain mailako gizarte klaseetako kideen multzoari deritzo, jokabide taldekoi eta oldartsua duen egoeretan bereziki. Zehatzago, honako termino hauek erabiltzen dira:
** masa-alderdia;
** masa-hedabidea.
Nikomedesen konkoide

eskuinera|300px
**Nikomedesen konkoidea** "oinarria" deituriko zuzenaren konkoidea da. Hau da, Konkoidea sortzeko erabiltzen den kurba zuzen bat (x = a) denean, Nikomedesen konkoidea dugu; konkoide horrek asintota bera (x = a) duten bi adar ditu.

Ardatz polarrarekiko oinarria zut jarrita, polotik *b* distantziara eta zirkunferentziaren erradioa *h* bada. Orduan, Nikomedesen konkoidearen ekuazioa hau da:

:\rho=\frac{b}{cos\ \omega} + h

Gainera, b (x-b)^2(x^2+y^2)=h^2 x^2  \,

### Ikus, gainera 
* Konkoide
* Pascalen barakuilua
Pascalen barraskilo

eskuinera|300px
**Pascalen barakuilua**, **barraskiloa** edo **"limaçon"** polotik igarotzen den zirkunferentzia baten konkoidea da. Epitrokoide mota bat da.

Hortaz, bere ekuazioa koordenatu polarretan hau da:

:\rho=2\ a\ cos\ \omega + h

*h=2·a* den kasuan, kardioidea lortzen da:

:\rho=2\ a\ (1+cos\ \omega)

### Ikus, gainera 
* Konkoidea
* Nikomedesen konkoidea

## Kanpo estekak
Salbatore baseliza (Elgeta)

**Salbatore baseliza** Gipuzkoako Debagoiena eskualdeko Elgeta udalerrian dagoen baseliza bat da, hain zuzen ere Antsoategi auzoan dago, Intxorta mendiaren magalean eta Elgetatik Kanpazar mendatera abiatzen den errepidearen alboan. Bere atarian idatzirik dagoen arabera 1740an eraikia eta 1978an zaharberritua izan zen.

Kokaleku hau Elgetatik abiatu eta Intxorta mendian barna Intxortetako guduari buruzko ibilbide tematiko-historikoaren puntuetako bat da, ibilbidean zehar gudu hartako aztarnak eta argibide panelak ikus eta irakur daitezkeelarik. Baselizaren aurrean gertakari hartan frankistek eraildako hainbat herritar zibilen omenezko oroitarria eta argibide panel bat ere badaude.

## Erreferentziak 
## Kanpo estekak
Eneritz Sein

**Eneritz Sein Agirregomezkorta** (Pasai Donibane, 1979ko apirilaren 12a - ) euskal korrikalaria da, distantzia ertain eta luzeetan nabarmendu dena. 1.66 cmko garaiera eta 52 kgko pisua (2011) du. Turismoa ikasi zuen gaztetan.

## Palmaresa 
* 2012:
** Donostiako Lilatoia.
** Gasteizko Martin Fiz maratoia.
** Euskadi maratoi-txapelduna.
Asturiasko Printzesaren Bandera

**Asturiasko Printzesaren Bandera** (2015 arte *Asturiasko Printzearen Bandera*) Asturiasko Castropol herrian urtero jokatzen den arraunketa estropada da. Herriko Club de Mar de Castropol taldeak antolatu du 1984tik aurrera.

## Historia 
Azken urteetan Ipar-mendebaldeko Traineruen Ligako estropada izan da. 2010ean Castropolek ez zuen trainerurik atera eta 2014an uretaratu zen artean ez zen Asturiasko Printzearen Banderarik jokatu. 2015ean Juan Carlos I.a Espainiako erregeak abdikatu ondoren Leonor Borboikoa bihurtu zen Asturiasko printzesa eta haren omenezko ekitaldi guztiek izen berria hartu zuten, Castropolgo estropada honek ere bai.

2020ko ekitaldia bertan behera gelditu zen egun batzuk lehenago herrian izandako COVID-19 agerraldiaren erruz.

## Palmaresa 
## Garaipenak 
## Emakumezkoak 
## Erreferentziak 
## Kanpo estekak 
* Traineras.es webguneko informazioa